CELEX: C2007/235/47
Language: fi
Date: 2007-10-06 00:00:00
Title: Asia T-314/07: Kanne 22.8.2007 — Simsalagrimm Filmproduktion v. Euroopan yhteisöjen komissio ja EACEA

6.10.2007   
            
            
               FI
            
            
               Euroopan unionin virallinen lehti
            
            
               C 235/25
            
         Kanne 22.8.2007 — Simsalagrimm Filmproduktion v. Euroopan yhteisöjen komissio ja EACEA
   (Asia T-314/07)
   (2007/C 235/47)
   Oikeudenkäyntikieli: saksa
   Asianosaiset
   
      Kantaja: Simsalagrimm Filmproduktion GmbH (München, Saksa) (edustajat: asianajajat D. Reich ja D. Sharma)
   
      Vastaajat: Euroopan yhteisöjen komissio sekä koulutuksen, audiovisuaalialan ja kulttuurin toimeenpanovirasto (EACEA)
   Vaatimukset
   
               —
            
            
               Velkomiskirjettä N:o 3240905584 koskeva 20.6.2007 tehty päätös on kumottava.
            
         
               —
            
            
               Vastaajat on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vuonna 1998 kantaja ja komissio allekirjoittivat sopimuksen, joka koski tietokoneella toteutetuille piirroselokuville myönnettävää tukea MEDIA II — Kehittäminen ja levitys -nimisessä ohjelmassa (1). EACEA vaati 20.6.2007 päivätyllä kirjeellä, että kantaja maksaa takaisin kaikki tämän sopimuksen nojalla suoritetut tuet. Kantaja nosti nyt esillä olevan kanteen riitauttaakseen kyseisen sopimuksen.
   Kantaja väittää ensinnäkin, että EACEA ei ollut muodollisesti toimivaltainen tekemään riidanalaista päätöstä, koska toimivalta tältä osin säilyy komissiolla.
   Kantaja esittää lisäksi, että riidanalainen päätös oli lainvastainen, koska siinä laiminlyöntiin velvollisuus esittää perustelut EY 256 artiklassa tarkoitetuille viranomaistoimille.
   Lisäksi kantajan puolustautumisoikeuksia on loukattu siltä osin kuin sen tekemä hakemus asian tutkimiseksi hylättiin, minkä vuoksi kantajan oli mahdotonta määrittää arviointiperusteita, joita käytettiin takaisinmaksua koskevan vaatimuksen perustelemisessa.
   Kantaja moittii myös sitä, että tukisopimusta ei ollut pätevästi irtisanottu eikä myöskään ehtoja sen irtisanomiseksi ollut olemassa. Tältä osin se väittää muun muassa, että sopimuksen irtisanomisessa ja takaisinmaksua koskevassa vaatimuksessa on kyse luottamuksensuojan periaatteen loukkaamisesta.
   
      (1)  Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta (Media II — Kehittäminen ja levitys) (1996-2000) 10.7.1995 tehty neuvoston päätös 95/563/EY (EYVL L 321, s. 25).